Walkin' on the Sun

Walkin' on the Sun (בעברית: הולך על השמש) הוא שיר של להקת הרוק האמריקאית Smash Mouth מתוך אלבומה הראשון, Fush Yu Mang. השיר יצא לאור כסינגל הבכורה שלהם ביוני 1997, והשיר היה הסינגל הגדול הראשון של Smash Mouth, שהגיע למקום הראשון במצעד Billboard Modern Rock Tracks בארצות הברית ולמקום השני במצעד שירי הרדיו. השיר זכה להצלחה גם בארצות אחרות, והוא הגיע למקום השלישי בקנדה ובאיסלנד, למקום החמישי באיטליה ובספרד, ולמקום השביעי באוסטרליה. גיטריסט Smash Mouth, גרג קאמפ, אמר על "Walkin' on the Sun": זה נכתב במהלך כל העניין עם רודני קינג. השיר היה בעיקרון קריאת קרב חברתית וגזעית. זה היה סוג של שיר על "למה אנחנו לא יכולים להסתדר יחד?" כשכתבתי אותו. זה היה על כל הדברים שקרו סביבי כשהיתי צעיר. ואמרתי, כאילו, אלוהים – מה קורה? אני לא מבין למה זה קורה. זה כאילו שעדיף שנחיה על כוכב לכת בוער. וככה השיר נוצר. המקור באנגלית "It was written during the whole Rodney King thing. The song was basically a social and racial battle cry. It was a sort of "Can't we all get along?" song for the time when I wrote it. It was just about all the things that were going on around me as a young person. And I'm, like, God, what is going on? I don't understand why this is happening. It's like we might as well be walking around a planet on fire. And that's how it came about." באסיסט הלהקה, פול דה ליסל, ציין שהגרסה המקורית של "Walkin' on the Sun" היה יותר בסגנון ראפ. הלהקה החליטה להקליט את השיר לאחר שמתופף הלהקה קווין קולמן גילה אותו על אחת מהקלטות של קאמפ. זה היה השיר האחרון שהתווסף לאלבום Fush Yu Mang.‏ המגזין מוזיקה & מדיה תיאר את השיר כ"רצועה מחוטבת ומדבקת ביותר". הם ציינו שהוא "ממזג בזריזות פאנק וסקא - והוא עושה זאת מבלי להישמע סטראוטיפי לשני הסגנונות". מיוזיק ויק נתן לשיר דירוג מרבי, של 5 מתוך 5. מבקר מ-NME כתב, "'Walkin' On The Sun' הוא קלאסיקה, היישר מתוך עולם הסוכנים החשאיים הגרובי של אוסטין פאוורס. איאן היילנד מסאנדיי מירור נתן לשיר ציון של 9 מתוך 10. הוא כתב: "זו מוזיקת גיטרה אמריקאית רעשנית ורדיו 1 של ה-BBC מנגנים אותה למוות. זה יהיה מאסיבי, ואז הם ייעלמו." הווידאו קליפ הנלווה לשיר מתחיל בכך שכל חבר להקה, אחד בכל פעם, הולך בסמטה חשוכה. לאחר מכן, הלהקה מופיעה בחדר כאשר סטיב הארוול לוחץ על שלט רחוק וגורם לשתי בות להופיע מתחת לכיפת זכוכית. לאחר מכן, הלהקה מופיעה על חוף הים בזמן שהאנשים בחוף רוקדים סביבם. לאחר מכן, הסצנה משתנה ללהקה שמופיעה מול שתי אותן בנות באזור מלא באורות בהירים מהבהבים. לאחר מכן מוצג מרוץ מכוניות בו משתתפים גם חברי הלהקה. במהלך המירוץ המכונית של חברי הלהקה מתרסקת, ולאחר מכן הם ממשיכים להופיע כשהם שוכבים על הרצפה. ניתן לשחק עם השיר במשחק הווידאו Rock Band 3‏ והוא הוצג בסרטים An American Werewolf in Paris ו-Can't Hardly Wait, ובסרט הטלוויזיה שרדרמן שולט (2007). הוא הופיע בפרסומות מקדימות לסדרת הטלוויזיה פיירפליי. השיר מופיע גם בסדרת הטלוויזיה ER. השיר כלול בשיר "Polka Power!" של וירד אל ינקוביק מתוך אלבומו Running With Scissors משנת 1999. ניל סיסרגה דגם את השיר בשיר "Daft Mouth" מאלבומו Mouth Sounds. מידע על היצירה "Walkin' on the Sun" באתר מיוזיק בריינז מידע על היצירה "Walkin' on the Sun" באתר Discogs סרטון השיר "Walkin' on the Sun" באתר יוטיוב Wiser, Carl (11 בינואר 2017). "Smash Mouth Songwriter Greg Camp". Songfacts. נבדק ב-6 באפריל 2018. {{cite web}}: (עזרה) Leong, Alphonse. "Guinness, U2 and the Mob". נבדק ב-25 במאי 2020. {{cite web}}: (עזרה) "Airborne" (PDF). Music & Media. 1 בנובמבר 1997. p. 22. נבדק ב-8 בדצמבר 2020. {{cite web}}: (עזרה) "Singles Archive 18/10/97". NME. אורכב מ-המקור ב-31 באוגוסט 2000. נבדק ב-24 בנובמבר 2020. {{cite web}}: (עזרה) Hyland, Ian (October 12, 1997). "This is the full 83-track Rock Band 3 setlist". Engadget. נבדק ב-5 ביולי 2016. {{cite web}}: (עזרה) "Shredderman Rules (TV Movie 2007) - Soundtrack". IMDB. נבדק ב-2 בינואר 2017. {{cite web}}: (עזרה) "Music from ER S4E13". Tunefind.